Lav et referat af nedenstående tekst:

Tekst:
Der er ikke mange af de spanske medier, som tror på, at Deportivo La Coruña går videre til Uefa Cuppens ottendedelsfinaler, efter at spanierne onsdag aften tabte 0-3 ude til AaB i holdenes første kamp. - Deportivo har næsten underskrevet sit farvel til Uefa Cuppen, skriver avisen Marca og vurderer, at spanierne på holdets hjemmebane Riazor skal håbe på et mindre mirakel i returopgøret torsdag i næste uge. - Den gamle ånd på Riazor skal findes frem, tilføjer avisen med henvisning til, at Deportivo La Coruña tidligere har præsteret store kampe i Europa på hjemmebanen. Især minder avisen om holdets 4-0-sejr i 2004 over de forsvarende Champions League-mestre fra AC Milan - et resultat, der sendte italienerne ud af turneringen med et samlet 4-5-nederlag. Den holdning deler avisen Elmundo, som dog alligevel ikke har stor tiltro til det nuværende Deportivo-hold. - Sejren over Milan er ikke så længe siden, men dengang var Deportivo La Coruña "Super Depor" og havde Roy Makaay på holdet, lyder det pessimistisk. /ritzau/

Referat:
AaB&#39;s 3-0-sejr over Deportivo La Coruña har imponeret de spanske medier, som til gengæld slagter det tabene hold.